Kobe Bryant oborio sve rekorde (8/1/03) - 2003-01-08
Od 45 postignutih koševa, Bryant je dao devet uzastopnih trica, a ukupno ih je imao 12, u pobjedi Lakersa protiv Seattlea sa 119:98
U Los Angelesu, gdje su Lakersi ugostili Seattle SuperSonics, Kobe Bryant je 18 i pol minuta igrao posve obično, da bi sa slijedećih 22 i pol minute ušao u povijest košarke. Postigao je 45 koševa, od čega devet uzastopnih trica, a ukupno njih 12! Na kraju, Lakersi su odnijeli pobjedu sa 119 prema 98. Za Seattle, Desmond Mason je dao 19, Kenny Anderson 17, a Gary Payton 14 koševa. Payton je uz to imao i 12 asistencija. U Milwaukeeju, Chris Webber iz gostujućih Sacramento Kingsa bio je u odličnoj formi nakon desetodnevnog, - i, očito, vrlo potrebnog! -, odmora, te je sa 18 koševa, 13 skokova i 6 asistencija lavovski doprinio pobjedi gostiju nad domaćim Bucksima sa 100 prema 76. U petoj pobjedi u posljednjih šest utakmica, Sacramentu su pomogli i Mike Bibby s 20, te Doug Christie s 12 postignutih koševa. U Houstonu, gostujući Minnesota Timberwolves vodili su još u drugoj četvrtini, ali, nakon toga, niti sjajna igra Kevina Garnetta nije bila dovoljna za održanje prednosti. Domaći Rocketsi preuzeli su vodstvo i, na koncu, ostvarili i pobjedu od 94 prema 86. U redovima Timberwolvesa jako se osjeća neigranje Willyja Szczerbiaka, koji je u ovoj sezoni, zbog ozljede, odigrao samo četiri utakmice. Među Rocketsima, Cuttino Mobley je dao 19, rezerva Maurice Taylor 18, a Glen rice 15 koševa. Pridošlica u redovima hjustonskog kluba, Yao Ming dao je devet koševa, a 12 puta se njegov šut odbio od ploče koša. U Portlandu, domaći Trail Blazersi nisu uspjeli prekinuti dominaciju gostujućih Phoenix Suns u posljednjoj četvrtini, pa su tako izgubili i čitavu utakmicu rezultatom 81 prema 88.